KOMMISSIONENS BESLUTNING af 12. april 1996 om udarbejdelse af en liste over foranstaltninger, som Rådets forordning (EØF) nr. 4045/89 ikke gælder for (96/284/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF (1), senest ændret ved forordning (EF) nr. 3235/94 (2), særlig artikel 1, stk. 4, og

ud fra følgende betragtninger:

I artikel 1, stk. 4, i forordning (EØF) nr. 4045/89 er det udtrykkelig fastsat, at der skal udarbejdes en liste over de foranstaltninger, som forordningen ikke gælder for; denne liste bør også omfatte foranstaltninger, der er af en sådan art, at de er uegnede til efterfølgende kontrol i form af kontrol af forretningspapirer;

de i denne beslutning fastsatte foranstaltninger er i overensstemmelse med udtalelse fra EUGFL-Komitéen -

VEDTAGET FØLGENDE BESLUTNING:

Artikel 1

Den kontrolordning, der er fastsat ved forordning (EØF) nr. 4045/89, gælder ikke for de foranstaltninger, der er opført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 388 af 30. 12. 1989, s. 18.

(2) EFT nr. L 338 af 28. 12. 1994, s. 16.

BILAG

FORANSTALTNINGER, SOM KONTROLORDNINGEN I HENHOLD TIL RÅDETS FORORDNING (EØF) Nr. 4045/89 IKKE GÆLDER FOR

Rådets forordning (EØF) nr. 1308/70 af 29. juni 1970 om den fælles markedsordning for hør og hamp (EFT nr. L 146 af 4. 7. 1970, s. 1): foranstaltningerne i artikel 4, for så vidt som støtten udbetales til producenten

Rådets forordning (EØF) nr. 1096/88 af 25. april 1988 om indførelse af en fællesskabsordning for tilskyndelse til ophør med landbrugsvirksomhed. (EFT nr. L 110 af 29. 4. 1988, s. 1)

Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1995/96 af præmier for endelig nedlæggelse af vinarealer (EFT nr. L 132 af 28. 5. 1988, s. 3)

Rådets forordning (EØF) nr. 1196/90 af 7. maj 1990 om sanering af Fællesskabets produktion af mandariner (EFT nr. L 119 af 11. 5. 1990, s. 55)

Rådets forordning (EØF) nr. 1200/90 af 7. maj 1990 om sanering af Fællesskabets produktion af æbler (EFT nr. L 119 af 11. 5. 1990, s. 63)

Rådets forordning (EØF) nr. 1703/91 af 13. juni 1991 om indførelse af en ordning med midlertidig udtagning af landbrugsarealer for produktionsåret 1991/92 og om fastsættelse for dette produktionsår af særforanstaltninger inden for rammerne af den i forordning (EØF) nr. 797/85 fastsatte ordning med udtagning af landbrugsarealer (EFT nr. L 162 af 26. 6. 1991, s. 1)

Rådets forordning (EØF) nr. 2328/91 af 15. juli 1991 om forbedring af landbrugsstrukturernes effektivitet (EFT nr. L 218 af 6. 8. 1991, s. 1)

Følgende afsnit:

>TABELPOSITION>

Rådets forordning (EØF) nr. 2078/92 af 30. juni 1992 om miljøvenlige produktionsmetoder i landbruget samt om naturpleje (EFT nr. L 215 af 30 .7. 1992, s. 85)

Rådets forordning (EØF) nr. 2079/92 af 30. juni 1992 om en fællesskabsordning med støtte til førtidspensionering i landbruget (EFT nr. L 215 af 30. 7. 1992, s. 91)

Rådets forordning (EØF) nr. 2080/92 af 30. juni 1992 om en fællesskabsordning med støtte til skovbrugsforanstaltninger i landbruget (EFT nr. L 215 af 30. 7. 1992, s. 96)

Rådets forordning (EF) nr. 2505/95 af 24. oktober 1995 om sanering af EF-produktionen af ferskner og nektariner (EFT nr. L 258 af 28. 10. 1995, s. 1)